पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। एयरपोर्ट पर ठेके के करीब 55 कर्मचारियों को निकाले जाने के बाद बड़ी संख्या में कर्मचारियों ने प्रदर्शन किया। ये कर्मचारी न केवल नौकरी से निकाले जाने के खिलाफ नारेबाजी कर रहे थे, बल्कि उनका यह भी कहना था कि कई कर्मचारियों का दो से तीन माह का वेतन भी नहीं दिया गया है।
जिन्हें नौकरी से हटाया गया है वे ज्यादातर सफाई कर्मचारी हैं। कर्मचारियों का कहना है कि पिछले करीब 6 माह से वेतन को लेकर बार-बार अधिकारी परेशान कर रहे थे। हर बार या तो समय पर वेतन नहीं दिया गया अथवा कम दिया गया। इसके अलावा यह भी स्पष्ट नहीं किया गया कि उनके पीएफ खाते में पैसा जमा कराया गया है कि नहीं। अब 4 से 6 साल पुराने कर्मचारियों को अचानक निकाल दिया गया है और पीएफ के पैसे के बारे में भी स्पष्ट नहीं किया जा रहा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn